b'\n_START_ARTICLE_\nLa paura degli aeromobili nemici\n_START_SECTION_\nJuoni\n_START_PARAGRAPH_\nCretinetti ja Dulcinea valmistautuvat juhlimaan h\xc3\xa4it\xc3\xa4\xc3\xa4n. Matkalla kotiin he n\xc3\xa4kev\xc3\xa4t julisteen, jossa varoitetaan vihollisen ilmapommituksista. H\xc3\xa4t\xc3\xa4\xc3\xa4ntynyt Cretinetti ryhtyy varautumaan pommitukseen tilaamalla hiekkas\xc3\xa4kkej\xc3\xa4 ja t\xc3\xa4ytt\xc3\xa4m\xc3\xa4ll\xc3\xa4 vesiastioita. Onnettomuudet ja v\xc3\xa4\xc3\xa4rink\xc3\xa4sitykset pilaavat juhlap\xc3\xa4iv\xc3\xa4llisen ja h\xc3\xa4\xc3\xa4y\xc3\xb6n. Lopulta poliisi vie Cretinettin pois ja pakottaa t\xc3\xa4m\xc3\xa4n liittym\xc3\xa4\xc3\xa4n ilmatorjuntajoukkoihin.\n_START_SECTION_\nTuotanto\n_START_PARAGRAPH_\nLa paura degli aeromobili nemici on toteutettu Andr\xc3\xa9 Deedin toisella Torinon-kaudella jolloin ranskalaisvaikutteinen italialaiskomedia oli lajityyppin\xc3\xa4 jo katoamassa. Parodian kohteena on tavanomaiseen tapaan pikkuporvarillinen nousukas, jonka yritykset sopeutua nykyaikaiseen yhteiskuntaan p\xc3\xa4\xc3\xa4ttyv\xc3\xa4t katastrofiin. Aikanaan vaille huomiota j\xc3\xa4\xc3\xa4neen elokuvan my\xc3\xb6hempi maine perustuu siihen, ett\xc3\xa4 se on yksi harvoista s\xc3\xa4ilyneist\xc3\xa4 Cretinetti-komedioista.\n_START_SECTION_\nRestaurointi\n_START_PARAGRAPH_\nElokuva on restauroitu Torinon elokuvamuseon ja Bolognan elokuva-arkiston yhteisty\xc3\xb6n\xc3\xa4 vuonna 2005. Se on n\xc3\xa4ht\xc3\xa4viss\xc3\xa4 museon Vimeo-sivustolla.'